Likumprojekts

**Grozījumi**[**Tiesnešu izdienas pensiju likumā**](https://likumi.lv/ta/id/47517-militarpersonu-izdienas-pensiju-likums)

Izdarīt [Tiesnešu izdienas pensiju likumā](https://likumi.lv/ta/id/139370-tiesnesu-izdienas-pensiju-likums) (Latvijas Republikas Saeimas un Ministru Kabineta Ziņotājs, 2006, 15.nr.; 2007, 24.nr.; 2008, 5.nr.; 2009, 10., 14., 22.nr.; Latvijas Vēstnesis, 2010, 82., 153.nr., 2013, 137.nr.) šādus grozījumus:

1. Papildināt 4.panta sestās daļas otro teikumu vārdiem “un piešķirto mūža pensijas mēneša apmēru, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu (ja šāds līgums noslēgts).”
2. Papildināt 4.panta septīto daļu ar vārdiem “un piešķirto mūža pensijas mēneša apmēru, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu (ja šāds līgums noslēgts).”
3. Papildināt pārejas noteikumus ar 15.punktu šādā redakcijā:

“15. Izmaksājot izdienas pensiju saskaņā ar šā likuma 4. panta sesto un septīto daļu, mūža pensijas mēneša apmērs, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu (ja šāds līgums noslēgts), netiek ņemts vērā personām, kurām vecuma pensija saskaņā ar likumu “Par valsts pensijām” piešķirta līdz 2022.gada 31.decembrim.”

Likums stājas spēkā 2023.gada 1.janvārī.

Iesniedzējs

labklājības ministre R.Petraviča

D.Trušinska, 67021553

Dace.Trusinska@lm.gov.lv